CELEX: 32008D0350
Language: lt
Date: 1207180800000
Title: 2008/350/EB: 2008 m. balandžio 3 d. Komisijos sprendimas dėl Anglijos, Velso, Šiaurės Airijos ir Škotijos leidimų išdavimo taisyklių išimčių, taikomų įmonėms, naudojančioms pavojingas atliekas pagal Tarybos direktyvos 91/689/EEB 3 straipsnį (pranešta dokumentu Nr. C(2008) 1212) (Tekstas svarbus EEE)

1.5.2008   
            
            
               LT
            
            
               Europos Sąjungos oficialusis leidinys
            
            
               L 117/30
            
         
      KOMISIJOS SPRENDIMAS
   
   2008 m. balandžio 3 d.
   dėl Anglijos, Velso, Šiaurės Airijos ir Škotijos leidimų išdavimo taisyklių išimčių, taikomų įmonėms, naudojančioms pavojingas atliekas pagal Tarybos direktyvos 91/689/EEB 3 straipsnį
   (pranešta dokumentu Nr. C(2008) 1212)
   (Tik tekstas anglų kalba yra autentiškas)
   (Tekstas svarbus EEE)
   (2008/350/EB)
   EUROPOS BENDRIJŲ KOMISIJA,
   atsižvelgdama į 1991 m. gruodžio 12 d. Tarybos direktyvą 91/689/EEB (1) dėl pavojingų atliekų, ypač į jos 3 straipsnio 4 dalį,
   kadangi:
   1.   NACIONALINĖS NUOSTATOS, APIE KURIAS PRANEŠĖ JUNGTINĖ KARALYSTĖ
   
               (1)
            
            
               2005 m. rugsėjo 13 d., 2006 m. sausio 18 d., 2006 m. rugpjūčio 3 ir 4 d. ir 2006 m. gruodžio 6 d. savo pranešimuose Jungtinė Karalystė Komisijai pateikė siūlomus galiojančių atliekų tvarkymo licencijavimo taisyklių išimčių pakeitimus, susijusius su pavojingomis atliekomis Anglijoje, Velse ir Škotijoje, nustatytomis 1994 m. atliekų tvarkymo licencijavimo taisyklių 3 grafike (veikla, kuriai netaikomas reikalavimas gauti atliekų tvarkymo licenciją) (įstatymų numatyta priemonė (SI) Nr. 1056/1994 su pakeitimais).
            
         
               (2)
            
            
               Jungtinė Karalystė pranešė tik apie 2006 m. atliekų tvarkymo licencijavimo taisyklių išimčių (pakeitimų ir susijusių nuostatų) (Anglija ir Velsas) projekto 17 dalies 1 punktą, 18 dalies 1 punktą, 38 dalį, 39 dalies 1 ir 2 punktus, 43 dalį, 45 dalies 1 ir 2 punktus, 47A dalies 2 punktą ir 48A dalies 2 punktą, kurie susiję su pavojingomis atliekomis. Šiaurės Airija pranešė apie 2003 m. atliekų tvarkymo licencijavimo taisyklių (Šiaurės Airija) 2 grafiko A grafiko A priedo 49–51 dalis (atliekų tvarkymo licencijavimo išimtys). Priešingai, Škotija pranešė apie leidimų išimtis, taikomas ir pavojingų, ir nepavojingų atliekų tvarkymui (2006 m. atliekų tvarkymo licencijavimo taisyklių pakeitimo projekto (Škotija) 3 dalies a punkto ii papunktis, 3 dalies c punktas, 6 dalies 1 punktas ir 2 punktas, 17 dalies 1 punktas, 18 dalies 2 punkto a papunktis ir b papunktis, 28 dalis, 36 dalies 1–3 punktai, 38 dalis, 39 dalies 1 punktas ir 2 punktas, 43 dalies 1–3 punktai, 45 dalies 1 punktas ir 2 punktas, 47 dalies 2 punktas ir 48 dalies 2 punktas).
            
         2.   VERTINIMAS
   
               (3)
            
            
               Atsižvelgiant į derėjimą su Direktyvos 91/689/EEB 3 dalies 2 punktu, išimtys, apie kurias buvo pranešta, susijusios su pavojingomis atliekoms Anglijoje, Velse, Šiaurės Airijoje ir Škotijoje, tenkina reikalavimus pagal tą direktyvą. Projektuose, apie kuriuos buvo pranešta, išvardytos pavojingų atliekų rūšys ir didžiausi kiekiai ir nurodyti tolesni reikalavimai, susiję su atliekų saugojimu. Minėtų atliekų rūšių klasifikacija yra tinkamai nustatyta pagal 2000 m. gegužės 3 d. Komisijos sprendimą 2000/532/EB, keičiantį Sprendimą 94/3/EB, nustatantį atliekų sąrašą pagal Tarybos direktyvos 75/442/EEB dėl atliekų 1 straipsnio a dalį, ir Tarybos sprendimą 94/904/EB, nustatantį pavojingų atliekų sąrašą pagal Tarybos direktyvos 91/689/EEB dėl pavojingų medžiagų 1 straipsnio 4 dalį (2).
            
         
               (4)
            
            
               Projektų, apie kuriuos buvo pranešta, 38 dalyje, susijusioje su atliekų, kurios išbandomos norint jas suklasifikuoti ir užtikrinti, kad jos tvarkomos tinkamai, saugojimu, nėra atitinkamos nuorodos pagal Sprendimą 2000/532/EB. Tačiau Komisija priėmė šią išimtį, nes atliekų bandymas ir analizė yra būtini norint nustatyti kai kurių atliekų savybes, įskaitant tai, ar jos pavojingos, ar ne. Taigi tinkama nuoroda dėl atliekų gali būti priskirta ir atliekos tinkamai tvarkomos tik po to, kai atliekos išbandomos. Ši išimtis netaikoma jokiam atliekų apdorojimui, kuris bus reguliuojamas pagal atskirą atliekų tvarkymo leidimą.
            
         
               (5)
            
            
               Komisija mano, kad atsižvelgus į išimtis, apie kurias buvo pranešta, nuostata dėl pavojingų medžiagų kiekio atliekose ribų ir išleidimo į aplinką ribinės vertės nustatymo būtų neproporcinga. Komisija mano, kad vykdant kitus reikalavimus, išvardytus Direktyvos 91/689/EEB 3 dalies 2 punkte ir 3 dalies 3 punkte, patenkinamai užtikrinamas atliekų, dėl kurių daromos išimtys, tvarkymas pagal Direktyvos 91/689/EEB 1 straipsnio 1 dalį.
            
         
               (6)
            
            
               Dėl sąlygos, numatytos Direktyvos 91/689/EEB 3 straipsnio 2 dalyje, dėl atliekų rūšių ar kiekių ir naudojimo būdų atitikimo sąlygoms, nustatytoms 2006 m. balandžio 5 d. Europos Parlamento ir Tarybos direktyvos 2006/12/EB dėl atliekų (3) 4 straipsnyje, SI Nr. 1056/1994 4 grafiko 4 dalies 1 punkto a papunkčio nuostatos dubliuojasi su Direktyvos 2006/12/EB 4 straipsnio nuostatomis. Todėl Direktyvos 91/689/EEB 3 straipsnio 2 dalyje nustatyta sąlyga tenkinama.
            
         
               (7)
            
            
               SI Nr. 1056/1994 18 taisyklės 1 dalyje numatyta, kad jeigu įmonė vykdo išimtinę veiklą, apimančią atliekų naudojimą arba šalinimą, neužsiregistravusi atitinkamo registro institucijoje, tai yra nusikalstama veika. Todėl reikalavimas dėl registracijos, numatytas Direktyvos 91/689/EEB 3 straipsnio 3 dalyje, remiantis ta nuostata yra tenkinamas.
            
         
               (8)
            
            
               Komisija pasikonsultavo su valstybėmis narėmis, kad sužinotų jų nuomonę dėl išimčių, apie kurias buvo pranešta, derėjimo su Direktyvos 91/689/EEB 3 straipsniu. Konsultacijų etape nė viena valstybė narė neprieštaravo taisyklių projektui, kurį numatoma priimti.
            
         3.   IŠVADA
   
               (9)
            
            
               Atsižvelgus į konsultacijas su valstybėmis narėmis ir pačios Komisijos analizės išvadą, kad taisyklių projektas atitinka Direktyvos 91/689/EEB 3 straipsnio reikalavimus, taisyklių projektas turėtų būti galutinai suderintas.
            
         
               (10)
            
            
               Šio sprendimo priede pateikta taisyklių, apie kurias pranešė Jungtinė Karalystė ir kurios atitinka sąlygas, nustatytas Direktyvos 91/689/EEB 3 straipsnio 2 ir 4 dalyse kartu su Direktyvos 2006/12/EB 11 straipsnio 1 dalies b punktu, santrauka. Šis susitarimas yra išimtinai susijęs su nuostatomis, kurių santrauka pateikta priede, ir nepažeidžia kitų direktyvų 2006/12/EB ir 91/689/EEB nuostatų ar kitų Bendrijos teisės aktų, susijusių su taisyklėmis, apie kurias pranešta, taikymo.
            
         
               (11)
            
            
               Priemonės, numatytos šiame sprendime, atitinka Komiteto, įsteigto pagal Direktyvos 2006/12/EB 18 straipsnį, nuomonę,
            
         PRIĖMĖ ŠĮ SPRENDIMĄ:
   1 straipsnis
   Leidimų naudoti pavojingas atliekas išdavimo taisyklių išimtys, kurios yra nustatytos 2006 m. atliekų tvarkymo licencijavimo taisyklių išimčių projekte (pakeitimai ir susijusios nuostatos) (Anglija ir Velsas), 2006 m. elektros ir elektroninės įrangos atliekų taisyklės (atliekų tvarkymo licencijavimas) (Šiaurės Airija) ir 2006 m. atliekų tvarkymo licencijavimo taisyklių (Škotija) pakeitimai, apie kuriuos pranešė Jungtinė Karalystė ir kurie yra išvardyti šio sprendimo priede, atitinka Direktyvos 91/689/EEB 3 straipsnio 2 ir 4 dalių nuostatas.
   2 straipsnis
   Šis sprendimas skirtas Didžiosios Britanijos Jungtinei Karalystei ir Šiaurės Airijai.
   
      Priimta Briuselyje, 2008 m. balandžio 3 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OL L 377, 1991 12 31, p. 20. Direktyva su pakeitimais, padarytais Europos Parlamento ir Tarybos reglamentu (EB) Nr. 166/2006 (OL L 33, 2006 2 4, p. 1).
   
      (2)  OL L 226, 2000 9 6, p. 3. Sprendimas su pakeitimais, padarytais Tarybos sprendimu 2001/573/EB (OL L 203, 2001 7 28, p. 18).
   
      (3)  OL L 114, 2006 4 27, p. 9.
   
      PRIEDAS
      Taisyklės, apie kurias pranešė Jungtinė Karalystė ir kurias svarsto Komisija, atitinkančios Direktyvos 91/689/EEB 3 straipsnio 2 ir 4 dalių nuostatas kartu su Direktyvos 2006/12/EB 11 straipsnio 1 dalies b punkto nuostatomis
      1.   2006 m. atliekų tvarkymo licencijavimo taisyklių išimtys (pakeitimai ir susijusios nuostatos) (Anglija ir Velsas)
      
                  Nuostata
               
               
                  Atliekų rūšis, įskaitant kodą
               
               
                  Veiklos rūšis (1)
                  
               
               
                  Ribinės vertės
               
               
                  Kiti reikalavimai (sąrašas negalutinis)
               
            
                  17 dalies 1 punktas
               
               
                  14 06 01* (2)
                  
               
               
                  Saugojimas
               
               
                  Didžiausias vienu metu saugomas kiekis – 18 tonų.
                  Ilgiausia saugojimo trukmė – 6 mėnesiai.
               
               
                  Atliekos privalo būti saugomos ant nepralaidaus paviršiaus ir sandariose talpyklose.
                  Kai atliekos saugomos patalpose, jos turi būti laikomos atskirai.
               
            
                  14 06 02*, 14 06 03*, 20 01 13*
               
               
                  Saugojimas
               
               
                  Didžiausias tuo pačiu metu saugomas kiekis – 5 kubiniai metrai.
                  Ilgiausia saugojimo trukmė – 6 mėnesiai.
               
            
                  20 01 27* (Dažai, (išskyrus specialius ir pramoninius dažus, medienos antiseptikus, aerozolį ir purškiamus dažus, rašalą, lipalus ir dervas) kurių pakartotino naudojimo laukiama).
               
               
                  Saugojimas
               
               
                  Didžiausias tuo pačiu metu saugomas kiekis – 10 000 litrų.
                  Ilgiausia saugojimo trukmė – 6 mėnesiai.
               
            
                  17 02 04* (Mediena, įskaitant telegrafo stulpus ir pabėgius)
               
               
                  Saugojimas
               
               
                  Didžiausias tuo pačiu metu saugojamas kiekis – 100 tonų.
                  Ilgiausia saugojimo trukmė – 1 metai.
               
               
                  Atliekos privalo būti saugomos ant nepralaidaus paviršiaus.
                  Kai atliekos saugomos patalpose, jos turi būti laikomos atskirai.
               
            
                  18 dalies 1 punktas
               
               
                  13 01 09* iki 13 07 01*, išskyrus nuo 13 03 01* iki 13 03 10* ir nuo 13 05 01* iki 13 05 08*
               
               
                  Saugojimas
               
               
                  Didžiausias saugojimo talpyklos tūris – 3 kubiniai metrai, ne daugiau kaip 20 talpyklų vienoje vietoje.
                  Ilgiausia saugojimo trukmė – 1 metai.
               
               
                  Atliekos saugomos saugiose talpyklose ne mažesniu atstumu kaip 10 metrų nuo bet kokių vidaus ar pakrantės vandenų ar ne mažiau kaip 50 metrų nuo bet kokio šulinio, gręžinio ar panašaus vandens tiekimo šaltinio požeminiame sluoksnyje.
                  Kai atliekos saugomos patalpose, jos turi būti laikomos atskirai.
               
            
                  20 01 33* (atskiri rūšiuotų arba nerūšiuotų akumuliatorių rinkiniai, akumuliatoriai, kuriuose yra pavojingų galvaninių elementų)
               
               
                  Saugojimas
               
               
                  Didžiausias saugojimo talpyklos tūris – 400 kubinių metrų.
                  Ilgiausia saugojimo trukmė – 1 metai.
               
               
                  Kai atliekos saugomos saugiose talpyklose patalpose, jos turi būti laikomos atskirai.
               
            
                  38 dalis
               
               
                  Atliekų, kurios turi būti išbandytos ir ištirtos, ėminiai (įskaitant pavojingų atliekų ėminius)
               
               
                  Saugojimas
               
               
                  Didžiausias saugomas tūris – 10 tonų.
               
               
                   
               
            
                  39 dalies 1 punktas
               
               
                  Vaistai, nurodyti 18 01 08* ir 20 01 31*, bei švirkštai injekcijoms į poodį, nurodyti 18 01 03*
               
               
                  Saugojimas vaistinėse (grąžinti namų ūkių ir privačių asmenų)
               
               
                  Didžiausias tuo pačiu metu saugomas kiekis – 5 kubiniai metrai.
                  Ilgiausia saugojimo trukmė – 6 mėnesiai.
               
               
                  Šios atliekos saugomos atskirai saugiose talpyklose.
               
            
                  39 dalies 2 punktas
               
               
                  Švirkštai injekcijoms į poodį ir adatos, nurodyti 18 01 03* ir 18 02 02*
                  Bendros sveikatos priežiūros sektoriaus atliekos (išskyrus švirkštus injekcijoms į poodį ir adatas), nurodytos 18 01 03* ir 18 02 02
                  Vaistai, nurodyti 18 01 08*, 18 02 07* ir 20 01 31*
               
               
                  Saugojimas patalpose, kuriose teikiamos medicininės priežiūros, slaugos ar veterinarijos paslaugos, kai atliekos gaunamos vykdant tokią veiklą.
               
               
                  Didžiausias tuo pačiu metu saugomas kiekis – 5 kubiniai metrai.
                  Ilgiausia saugojimo trukmė – 3 mėnesiai.
               
               
                  Atliekos saugomos saugiose talpyklose.
               
            
                  43 dalies 1 ir 3 punktai
               
               
                  Atliekines dujas išskiriančios lempos, įskaitant dienos šviesos lempas (kodas 20 01 21*)
               
               
                  Susmulkinimas siekiant sumažinti apimtis iki surinkimo
               
               
                  Didžiausias lempų kiekis, apdorojamas per 24 valandas – 3 tonos.
                  Didžiausia gyvsidabrio koncentracija išskiriamose medžiagose – 50 μg/kubiniam metrui
               
               
                  Smulkinama įrenginiuose, skirtuose atliekų apimčiai sumažinti iki jų surinkimo.
                  Smulkinama tik tuo tikslu.
               
            
                  43 dalies 2 ir 4 punktai
               
               
                  Atliekines dujas išskiriančios lempos, įskaitant dienos šviesos lempas (kodas 20 01 21*)
               
               
                  Saugojimas iki susmulkinimo arba saugojimas po susmulkinimo, tik iki surinkimo.
               
               
                  Gyvsidabrio koncentracija išskiriamose medžiagose ≤ 50 μg/m3
                  
               
               
                  Iki susmulkinimo lempos saugomos po blogoms oro sąlygoms atsparia danga pagal Direktyvos 2002/96/EB dėl elektros ir elektroninės įrangos atliekų (3) III priedo 1 dalį. Susmulkinus saugomos saugiose talpyklose.
               
            
                  45 dalies 1 punktas
               
               
                  Švino galvaniniai motorinių transporto priemonių elementai, nurodyti 16 06 01*, nesvarbu, ar jie yra ar nėra sudedamoji motorinės transporto priemonės dalis, ir ar yra ar nėra įmontuoti joje
               
               
                  Rūšiavimas
               
               
                  Didžiausias tūris – 20 tonų per 7 dienas
               
               
                  Atliekos saugomos bet kokioje saugioje vietoje, skirtoje arba pritaikytoje metalo laužo naudojimui ar atliekinių motorinių transporto priemonių išmontavimui; kiekviena vietos, kurioje vykdoma tokia veikla, dalis turi turėti nepralaidų grindinį su sandaria drenažo sistema, o tokiai veiklai vykdyti naudojami įrenginiai ir įranga palaikomi tinkamos darbinės būklės.
               
            
                  45 dalies 2 punktas
               
               
                  Švino galvaniniai transporto priemonių elementai, nurodyti 16 06 01*, nesvarbu, ar jie yra ar nėra sudedamoji motorinės transporto priemonės dalis, ir ar yra ar nėra įmontuoti joje
               
               
                  Saugojimas
               
               
                  40 tonų per 12 mėnesių
               
               
                  Atliekos saugomos atskirai arba laikomos atskirose talpyklose saugioje vietoje.
                  Visos talpyklos, kuriose saugomos atliekos, laikomos ant nepralaidaus grindinio su sandaria drenažo sistema.
                  Tais atvejais, kai į vietą pristatomą siuntą sudaro daugiau negu vienos rūšies atliekos, jos gali būti saugomos toje vietoje neatskirai, laukiant rūšiavimo ne ilgiau kaip 2 mėnesius.
                  Bet kokios atliekų krūvos aukštis neturi viršyti 5 metrų.
               
            
                  49 dalis
               
               
                  16 02 11*, 20 01 23*
               
               
                  Tvarkymas (remontas ir (arba) atnaujinimas) ir saugojimas vietoje, kurioje vykdoma veikla, susijusi su bet kokia elektros ar elektronine įranga, skirta suremontuoti ir (arba) atnaujinti
               
               
                  Didžiausias saugomas tūris – 80 kubinių metrų.
                  Didžiausias sutvarkomas kiekis – 5 tonos per dieną.
                  Ilgiausia saugojimo trukmė – 12 mėnesių.
               
               
                  Atliekos saugomos ir tvarkomos tokiu būdu, kuris neleidžia į aplinką išleisti CFC, HCFC arba HFC.
               
            
                  16 02 13*, 20 01 35*
               
               
                  Tvarkymas (remontas ir (arba) atnaujinimas) ir saugojimas vietoje, kurioje vykdoma veikla, susijusi su bet kokia elektros ar elektronine įranga, skirta suremontuoti ir (arba) atnaujinti
               
               
                  Didžiausias saugomas tūris – 80 kubinių metrų.
                  Didžiausias sutvarkomas kiekis – 5 tonos per dieną.
                  Ilgiausia saugojimo trukmė – 12 mėnesių.
               
               
                   
               
            
                  50 dalis
               
               
                  16 02 11*, 20 01 23*
               
               
                  Saugojimas
               
               
                  Didžiausias saugomas tūris – 80 kubinių metrų.
                  Ilgiausia saugojimo trukmė – 3 mėnesiai.
               
               
                  Atliekos turi būti saugomos ant nepralaidaus paviršiaus saugioje talpykloje ar saugioje vietoje.
                  Turi būti naudojama danga, apsauganti nuo blogų oro sąlygų.
                  Tokios atliekos turėtų būti saugomos tokiu būdu, kuris neleidžia išleisti į aplinką CFC, HCFC ir HFC; vienetų skaičius krūvoje neturi būti didesnis kaip 2; bendras bet kokios krūvos aukštis neturi viršyti 3,5 metro.
               
            
                  16 02 13*, 20 01 35*
               
               
                  Saugojimas
               
               
                  Didžiausias saugomas tūris – 80 kubinių metrų.
                  Ilgiausia saugojimo trukmė – 3 mėnesiai.
               
               
                  Atliekos turi būti saugomos ant nepralaidaus paviršiaus saugioje talpykloje ar saugioje vietoje.
                  Turi būti naudojama danga, apsauganti nuo blogų oro sąlygų.
               
            
                  20 01 21*
               
               
                  Saugojimas
               
               
                  Didžiausias saugomas tūris – 50 kubinių metrų.
                  Ilgiausia saugojimo trukmė – 3 mėnesiai.
               
               
                  Atliekos turi būti saugomos tinkamose sandariose talpyklose bet kokioje saugioje vietoje; turi būti naudojama danga, apsauganti nuo blogų oro sąlygų.
                  Tokios atliekos turi būti saugomos taip, kad nebūtų pažeistas stiklas.
               
            
         
      2.   2006 m. atliekų tvarkymo licencijavimo taisyklių pakeitimas (Škotija)
      
                  Nuostata
               
               
                  Atliekų rūšis, įskaitant kodą
               
               
                  Veiklos rūšis
               
               
                  Ribinės vertės
               
               
                  Kiti reikalavimai
               
            
                  3 dalies a punkto ii papunktis
               
               
                  Nuo 13 01 09* iki 13 01 13*, nuo 13 02 04* iki 13 02 08*, nuo 13 03 06* iki 13 03 10*, nuo 13 04 01* iki 13 04 03*, nuo 13 07 01* iki 13 07 03*
               
               
                  Deginimas (kaip kuro)
               
               
                   
               
               
                  Suteikiamas įgaliojimas pagal 1990 m. įstatymo I dalį arba leidimas pagal 2000 m. taisykles; reikalaujama, kad būtų laikomasi 2003 m. atliekų deginimo taisyklių (Škotija).
               
            
                  3 dalies c punktas
               
               
                  Nuo 13 01 09* iki 13 01 13*, nuo 13 02 04* iki 13 02 08*, nuo 13 03 06* iki 13 03 10*, nuo 13 04 01* iki 13 04 03*, nuo 13 07 01* iki 13 07 03*
               
               
                  Saugojimas (atliekų gavybos vietoje)
               
               
                  Didžiausias saugomas tūris – 23 000 litrų.
                  Ilgiausia saugojimo trukmė – 12 mėnesių.
               
               
                   
               
            
                  6 dalies 1 punktas
               
               
                  Nuo 13 01 09* iki 13 01 13*, nuo 13 02 04* iki 13 02 08*, nuo 13 03 06* iki 13 03 10*, nuo 13 04 01* iki 13 04 03*, nuo 13 07 01* iki 13 07 03*
               
               
                  Deginimas (kaip kuro) orlaivio, visureigio su oro pagalve, mechaniškai varomos transporto priemonės, geležinkelio lokomotyvo ar laivo variklyje
               
               
                  Bendras tokių sudegintų atliekų kiekis neviršija 2 500 litrų per valandą bet kokiame viename variklyje
               
               
                   
               
            
                  6 dalies 2 punktas
               
               
                  Nuo 13 01 09* iki 13 01 13*, nuo 13 02 04* iki 13 02 08*, nuo 13 03 06* iki 13 03 10*, nuo 13 04 01* iki 13 04 03*, nuo 13 07 01* iki 13 07 03*
               
               
                  Alyvų atliekų, skirtų sudeginti pagal 6 dalies 1 dalį, saugojimas
               
               
                  23 000 litrų
               
               
                   
               
            
                  17 dalies 1 punktas
               
               
                  Tirpikliai, kurių kodai yra 14 06 02*, 14 06 03* ir 20 01 13* ir akumuliatoriai, kurių kodas 20 01 33*
               
               
                  Saugojimas
               
               
                  Didžiausias bendras tūris – 5 kubiniai metrai.
                  Ilgiausia saugojimo trukmė – 12 mėnesių.
               
               
                  Tokios saugomos atliekos laikomos atskirai saugioje vietoje bet kokiose patalpose.
               
            
                  Šaldymo skysčiai ir halogenai, kurių kodas 14 06 01* (chlorfluorangliavandeniliai, HCFC ir HFC)
               
               
                  Saugojimas
               
               
                  Didžiausias bendras tūris – 18 tonų.
                  Ilgiausia saugojimo trukmė – 12 mėnesių.
               
            
                  18 dalies 2 punkto a papunktis
               
               
                  Akumuliatoriai, kurių kodas 20 01 33*
               
               
                  Saugojimas
               
               
                  Atliekoms saugoti naudojamos talpyklos (talpyklų) tūris iš viso neturi viršyti 400 kubinių metrų.
                  Patalpose neturi būti daugiau negu 20 talpyklų.
                  Ilgiausia saugojimo trukmė – 12 mėnesių.
               
               
                  Pasirūpinama, kad alyvos nepatektų į dirvą arba nuotekas.
                  Kai tokios atliekos saugomos, jos turi būti laikomos atskirai.
               
            
                  18 dalies 2 punkto b papunktis
               
               
                  Nuo 13 01 09* iki 13 01 13*, nuo 13 02 04* iki 13 02 08*, nuo 13 03 06* iki 13 03 10*, nuo 13 04 01* iki 13 04 03*, nuo 13 07 01* iki 13 07 03*
               
               
                  Saugojimas
               
               
                  Atliekoms saugoti naudojamos talpyklos (talpyklų) tūris iš viso neturi viršyti 3 kubinių metrų.
                  Patalpose neturi būti daugiau negu 20 talpyklų.
                  Ilgiausia saugojimo trukmė – 12 mėnesių.
               
               
                  Pasirūpinama, kad alyvos nepatektų į dirvą arba nuotekas.
                  Kai tokios atliekos saugomos, jos turi būti laikomos atskirai.
               
            
                  28 dalis
               
               
                  18 01 03*, 18 01 06*, 18 01 08*, 18 01 10*
               
               
                  Atliekų gavybos vietoje atliekoms sterilizuoti naudojami autoklavai.
               
               
                  Didžiausias autoklavo tūris – 3 kubiniai metrai, didžiausias sterilizuotų atliekų kiekis bet kokioje vienoje vietoje bet kurį kalendorinį mėnesį – 100 tonų.
               
               
                  Autoklavų naudojimą akredituoja Medicinos ir sveikatos priežiūros produktų reguliavimo agentūra.
               
            
                  36 dalies 1 ir 2 punktai
               
               
                  Atliekos, kurios nėra cisternų nuoplovos: 15 02 02*, nuo 16 02 09* iki 16 02 13*, 16 02 15*, 16 04 03*, 16 05 04*, nuo 16 06 01* iki 16 06 03*, 16 06 06*, 18 01 03*, 18 01 06*, 18 01 08*, 20 01 13*, 20 01 21*, 20 01 23*, 20 01 26*, 20 01 27*, 20 01 29*, 20 01 31*, 20 01 33*, 20 01 35*, 20 01 37*
               
               
                  Saugojimas atliekų priėmimo patalpose uosto teritorijoje, kur saugojimas susijęs su tokių atliekų rinkimu ar gabenimu.
               
               
                  Didžiausias tuo pačiu metu saugomas kiekis – 20 kubinių metrų laivui.
                  Ilgiausia saugojimo trukmė – 7 dienos.
               
               
                   
               
            
                  36 dalies 1 ir 3 punktai
               
               
                  Cisternų nuoplovos: nuo 13 01 09* iki 13 01 13*, nuo 13 02 04* iki 13 02 08*, nuo 13 03 06* iki 13 03 10*, nuo 13 04 01* iki 13 04 03*, nuo 13 07 01* iki 13 07 03*, 13 08 01*, 13 08 02*, 13 08 99*, 16 07 08*, 16 07 09*, 16 10 01* ir 16 10 03*
               
               
                  Saugojimas atliekų priėmimo patalpose uosto teritorijoje, kur saugojimas susijęs su tokių atliekų rinkimu ar gabenimu.
               
               
                  Cisternų nuoplovų kiekis, kurį sudaro nešvarus balastas, neturi viršyti 30 proc. bendro laivų dedveito.
                  Cisternų nuoplovų kiekis, kurį sudaro atliekiniai mišiniai, sudėtyje turintys alyvos, neturi viršyti 1 proc. bendro laivų dedveito.
               
               
                   
               
            
                  38 dalis
               
               
                  Pavojingų atliekų pavyzdžiai (įskaitant laikiną elektros ir elektroninės įrangos atliekų saugojimą, kol laukiama jų naudojimo), kurie bandomi ir tiriami arba turi būti išbandyti ir ištirti.
               
               
                  Saugojimas bet kokioje vietoje, kurioje atliekos bandomos ir tiriamos arba turi būti išbandytos ir ištirtos.
               
               
                  Didžiausias saugomas tūris – 10 tonų.
               
               
                   
               
            
                  39 dalies 1 punktas
               
               
                  16 02 09*, 16 02 10*, 16 02 11*, 16 02 12*, 16 02 13*, 16 02 15*, 16 06 01*, 16 06 02*, 16 06 03*, 18 01 03*, 18 01 08*, 18 02 02*, 18 02 07*, 20 01 31*, 20 01 33*, 20 01 35*
               
               
                  Saugojimas vaistinėse ar patalpose, kuriose teikiamos medicininės priežiūros, slaugos arba veterinarijos paslaugos ar bet kokiame kitame leidžiamame adatų, kurias grąžina namų ūkiai ar slaugos namai, ar privatūs asmenys, keitimo punkte.
               
               
                  Didžiausias saugomas tūris – 10 kubinių metrų.
                  Didžiausias per 24 valandas grąžinamas kiekis – 5 kg/5 l
                  Ilgiausia saugojimo trukmė – 3 mėnesiai.
               
               
                   
               
            
                  39 dalies 2 punktas
               
               
                  16 02 09*, 16 02 10*, 16 02 11*, 16 02 12*, 16 02 13*, 16 02 15*, 16 06 01*, 16 06 02*, 16 06 03*, 18 01 03*, 18 01 08*, 18 02 02*, 18 02 07*, 20 01 31*, 20 01 33*, 20 01 35
               
               
                  Saugojimas patalpose, kuriose teikiamos medicininės priežiūros, slaugos ar veterinarijos paslaugos, kai atliekos gaunamos vykdant tokią veiklą.
               
               
                  Didžiausias saugomas tūris – 10 kubinių metrų.
                  Ilgiausia saugojimo trukmė – 3 mėnesiai.
               
               
                   
               
            
                  43 dalies 1 ir 3 punktai
               
               
                  Atliekines dujas išskiriančios lempos, įskaitant dienos šviesos lempas (kodas 20 01 21*)
               
               
                  Susmulkinimas siekiant sumažinti apimtis iki surinkimo
               
               
                  Didžiausias lempų kiekis, apdorojamas per 24 valandas – 3 tonos.
                  Didžiausia gyvsidabrio koncentracija išskiriamose medžiagose – 50 μg/kubiniam metrui.
               
               
                  Smulkinama įrenginiuose, skirtuose atliekų apimčiai sumažinti iki jų surinkimo.
                  Smulkinama tik tuo tikslu.
               
            
                  43 dalies 2 ir 3 punktai
               
               
                  Atliekines dujas išskiriančios lempos, įskaitant dienos šviesos lempas (kodas 20 01 21*)
               
               
                  Saugojimas iki susmulkinimo arba saugojimas po susmulkinimo, bet iki surinkimo.
               
               
                  Gyvsidabrio koncentracija išskiriamose medžiagose ≤ 50 μg/m3
                  
               
               
                  Iki susmulkinimo lempos saugomos po blogoms oro sąlygoms atsparia danga pagal Direktyvos 2002/96/EB dėl elektros ir elektroninės įrangos atliekų (4) III priedo 1 dalį. Po susmulkinimo saugoma saugiose talpyklose.
               
            
                  45 dalies 1 punktas
               
               
                  Švino galvaniniai motorinių transporto priemonių elementai (priklausantys Europos atliekų katalogo 16 06 01* kategorijai), kurie nėra nei sudedamoji motorinės transporto priemonės dalis, nei įmontuoti joje.
               
               
                  Rūšiavimas
               
               
                  Didžiausias tūris – 20 tonų per 7 dienas.
               
               
                  Saugojimo vietoje turi būti nepralaidus grindinys su sandaria drenažo sistema.
                  Tokiai veiklai vykdyti naudojami įrenginiai ir įranga palaikomi tinkamos darbinės būklės.
               
            
                  45 dalies 2 punktas
               
               
                  Švino galvaniniai motorinių transporto priemonių elementai (priklausantys Europos atliekų katalogo 16 06 01* kategorijai), kurie nėra nei sudedamoji motorinės transporto priemonės dalis, nei įmontuoti joje.
               
               
                  Atliekos saugomos bet kokioje vietoje, skirtoje ar pritaikytoje metalo laužo naudojimui arba atliekinių motorinių transporto priemonių išmontavimui.
               
               
                  Didžiausias saugomas tūris – 40 tonų.
                  Ilgiausia saugojimo trukmė – 12 mėnesių.
                  Bet kokios atliekų krūvos aukštis neturi viršyti 5 metrų.
               
               
                  Kai tinka, atliekos saugomos saugiose talpyklose, ant nepralaidaus grindinio su sandaria drenažo sistema.
               
            
                  47 dalies 2 punktas
               
               
                  16 02 11* ir 20 01 23*
               
               
                  Tvarkymas (remontas ir (arba) atnaujinimas) ir susijęs saugojimas
               
               
                  Didžiausias saugomo kiekio (skirto suremontuoti arba atnaujinti ar saugomo po tokio tvarkymo) tūris – 80 kubinių metrų.
                  Didžiausias sutvarkomas kiekis – 5 tonos per dieną.
                  Ilgiausia saugojimo trukmė – 12 mėnesių.
               
               
                  Tokia veikla vykdoma pirmiausia siekiant pakartotinai naudoti elektros ir elektroninės įrangos atliekas jos pradiniu tikslu bet kokioje saugioje vietoje.
                  Atliekos saugomos taip, kad nebūtų sudaryta kliūčių jų pakartotiniam naudojimui ar perdirbimui neteršiant aplinkos.
                  Vykdant šią veiklą naudojami geriausi esami tvarkymo, pakartotinio naudojimo ir perdirbimo būdai.
                  Atliekos saugomos tokiu būdu, kuris neleistų išleisti į aplinką CFC, HCFC arba HFC.
               
            
                  16 02 13* ir 20 01 35*
               
               
                  Tvarkymas (remontas ir (arba) atnaujinimas) ir susijęs saugojimas
               
               
                  Didžiausias saugomo kiekio (skirto suremontuoti ar atnaujinti ar saugomo po tokio tvarkymo) tūris – 80 kubinių metrų.
                  Didžiausias sutvarkomas kiekis – 5 tonos per dieną.
                  Ilgiausia saugojimo trukmė – 12 mėnesių.
               
               
                  Tokia veikla vykdoma pirmiausia siekiant pakartotinai naudoti elektros ir elektroninės įrangos atliekas jos pradiniu tikslu bet kokioje saugioje vietoje.
                  Atliekos saugomos taip, kad nebūtų sudaryta kliūčių jų pakartotiniam naudojimui ar perdirbimui neteršiant aplinkos.
                  Vykdant šią veiklą naudojami geriausi esami apdorojimo, pakartotinio naudojimo ir perdirbimo būdai.
               
            
                  48 dalies 2 punktas
               
               
                  16 02 11*, 20 01 23*
               
               
                  Saugojimas
               
               
                  Didžiausias saugomas tūris – 80 kubinių metrų.
                  Ilgiausia saugojimo trukmė – 3 mėnesiai. Bendras bet kokios krūvos aukštis neturi viršyti 2 vienetų arba 3,5 metro, atsižvelgiant į tai, kuris aukštis yra mažesnis.
               
               
                  Atliekos saugomos ant nepralaidaus paviršiaus saugioje patalpoje taip, kad nebūtų išleidžiama į aplinką CFC, HCFC ir HFC.
                  Atliekos saugomos taip, kad nebūtų sudaryta kliūčių jų pakartotiniam naudojimui ar perdirbimui neteršiant aplinkos.
                  Reikalaujama naudoti dangą, apsaugančią saugomas elektros ir elektroninės įrangos atliekas nuo blogų oro sąlygų.
               
            
                  16 02 13* ir 20 01 35*
               
               
                  Saugojimas
               
               
                  Didžiausias saugomas tūris – 80 kubinių metrų.
                  Ilgiausia saugojimo trukmė – 3 mėnesiai.
               
               
                  Elektros ir elektroninės įrangos atliekos saugomos ant nepralaidaus paviršiaus saugioje patalpoje. Reikalaujama naudoti dangą, apsaugančią saugomas elektros ir elektroninės įrangos atliekas nuo blogų oro sąlygų.
                  Atliekos saugomos taip, kad nebūtų sudaryta kliūčių jų pakartotiniam naudojimui ar perdirbimui neteršiant aplinkos.
               
            
                  20 01 21*
               
               
                  Saugojimas
               
               
                  Didžiausias kiekis – 50 kubinių metrų.
                  Ilgiausia trukmė – 3 mėnesiai.
               
               
                  Atliekos saugomos bet kokioje saugioje vietoje taip, kad nebūtų pažeistas stiklas.
                  Atliekos saugomos taip, kad nebūtų sudaryta kliūčių jų pakartotiniam naudojimui ar perdirbimui neteršiant aplinkos.
               
            
         
      3.   Siūlomos veiklos, susijusios su elektros ir elektroninės įrangos atliekomis, išimtys, kurios bus pridėtos prie 2003 m. atliekų tvarkymo licencijavimo taisyklių (Šiaurės Airija) 2 grafiko
      
                  Nuostata
               
               
                  Atliekų rūšis, įskaitant kodą
               
               
                  Veiklos rūšis (5)
                  
               
               
                  Ribinės vertės
               
               
                  Kiti reikalavimai (vardijami ne pagal išimtinumą)
               
            
                  49 dalis
               
               
                  16 02 11*, 20 01 23*
               
               
                  Tvarkymas (remontas ir (arba) atnaujinimas), išskyrus dujų šalinimą ir ozono sluoksnį ardančių medžiagų pagavą, ir saugojimas toje vietoje, kurioje vykdoma veikla, susijusi su bet kokia elektros ar elektronine įranga, skirta suremontuoti ir (arba) atnaujinti
               
               
                  Didžiausias saugomas tūris – 80 kubinių metrų.
                  Didžiausias apdorojamas kiekis – 5 tonos per dieną.
                  Ilgiausia saugojimo trukmė – 12 mėnesių.
               
               
                  Atliekos saugomos ir apdorojamos tokiu būdu, kuris neleidžia išleisti į aplinką CFC, HCFC arba HFC.
               
            
                  16 02 13*, 20 01 35*
               
               
                  Tvarkymas (remontas ir (arba) atnaujinimas), išskyrus dujų šalinimą ir ozono sluoksnį ardančių medžiagų pagavą, ir saugojimas toje vietoje, kurioje vykdoma veikla, susijusi su bet kokia elektros ar elektronine įranga, skirta suremontuoti ir (arba) atnaujinti.
               
               
                  Didžiausias saugomas tūris – 80 kubinių metrų.
                  Didžiausias sutvarkomas kiekis – 5 tonos per dieną.
                  Ilgiausia saugojimo trukmė – 12 mėnesių.
               
               
                   
               
            
                  50 dalis
               
               
                  16 02 11*, 20 01 23*
               
               
                  Saugojimas
               
               
                  Didžiausias saugomas tūris – 80 kubinių metrų.
                  Ilgiausia saugojimo trukmė – 3 mėnesiai.
               
               
                  Atliekos turi būti saugomos ant nepralaidaus paviršiaus.
                  Turi būti naudojama danga, apsauganti nuo blogų oro sąlygų.
                  Tokios atliekos turėtų būti saugomos taip, kad į aplinką nebūtų išleidžiama CFC, HCFC ir HFC; vienetų skaičius krūvoje neturi būti didesnis kaip 2; bendras bet kokios krūvos aukštis neturi viršyti 3,5 metro.
               
            
                  16 02 13*, 20 01 35*
               
               
                  Saugojimas
               
               
                  Didžiausias saugomas tūris – 80 kubinių metrų.
                  Ilgiausia saugojimo trukmė – 3 mėnesiai.
               
               
                  Atliekos turi būti saugomos ant nepralaidaus paviršiaus.
                  Turi būti naudojama danga, apsauganti nuo blogų oro sąlygų.
               
            
                  20 01 21*
               
               
                  Saugojimas
               
               
                  Didžiausias saugomas tūris – 50 kubinių metrų.
                  Ilgiausia saugojimo trukmė – 3 mėnesiai.
               
               
                  Atliekos turi saugomos tinkamose saugiose talpyklose.
                  Turi būti naudojama danga, apsauganti nuo blogų oro sąlygų.
                  Tokios atliekos turi būti saugomos taip, kad nebūtų pažeistas stiklas.
               
            
                  51 dalis
               
               
                  20 01 21*
               
               
                  Susmulkinimas siekiant sumažinti apimtis iki atliekų surinkimo.
               
               
                  Bendras lempų kiekis, apdorojamas bet kuriuo paros metu – daugiausia 3 tonos. Gyvsidabrio koncentracija išskiriamose medžiagose ≤ 50 μg/m3
                  
               
               
                  Smulkinama įrenginiuose, skirtuose atliekų apimčiai sumažinti iki jų surinkimo.
                  Smulkinama tik tuo tikslu.
                  Lempos saugomos naudojant vandeniui atsparią dangą.
                  Susmulkintos lempos saugomos saugiose talpyklose.
               
            
         (1)  Šiame priede nurodyta veikla vykdoma atliekų naudojimo tikslais.
      
         (2)  Šešių skaitmenų kodai, pažymėti žvaigždute ir naudojami šiame priede, nurodo nomenklatūros kodus, nustatytus Komisijos sprendime 2000/532/EB.
      
         (3)  OL L 37, 2003 2 13, p. 24.
      
         (4)  OL L 37, 2003 2 13, p. 24.
      
         (5)  Šiame priede nurodyta veikla vykdoma naudojimo tikslais.